Aalborgs sportsudøvere var lørdag mødt op i Nordkraft for at blive hyldet. De har nemlig præsteret godt i 2014, og det er blevet til mange medaljer. I alt har 272 aalborgensiske atleter vundet guld-, sølv- og bronzemedaljer fra både ind- og udland. - Det er fedt. Det her år står som et af de bedste. Vi vandt "The Double" og gik videre i Europa. Meget mere kan man ikke forlange, lød det fra Thomas Augustinussen, der sammen med sine holdkammerater fra AaB var på scenen og modtage fortjent hæder. Byens borgmester, var også mødt op for at fejre byens atleter. - Vi har så mange mestre, som har gjort det så flot og kan være forbillede for mange andre. De fortjener at blive fejret, og vi er så stolte, lød det fra Thomas Kastrup-Larsen. Udover hyldest og taler, var der også opvisninger fra forskellige af byens sportsklubber.

Referat:
Lørdag blev Aalborgs mestre hyldet for deres bedrifter i sportsåret 2014.